CELEX: 22008A1127(01)
Language: mt
Date: 2008-11-24 00:00:00
Title: Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

Avviż Legali Importanti

|

22008A1127(01)

Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO  

Official Journal L 317 , 27/11/2008 P. 0020 - 0023

		TRADUZZJONIFtehimbejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVOL-UNJONI EWROPEA (UE),min-naħa waħda, uIR-REPUBBLIKA TAL-KROAZJA,min-naħa l-oħra,minn hawn ‘il quddiem imsejħa "l-Partijiet",WARA LI KKUNSIDRAW:l-addozzjoni mill-Kunsill tal-Unjoni Ewropea tal-Azzjoni Konġunta 2008/124/PESK tal- 4 ta’ Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO [1],l-istedina lir-Repubblika tal-Kroazja sabiex tipparteċipa fil-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (minn hawn ‘il quddiem "EULEX KOSOVO"),id-deċiżjoni tal-Kumitat Politiku u ta’ Sigurtà tas- 7 ta’ Frar 2008 sabiex tiġi kkonfermata l-istedina lir-Repubblika tal-Kroazja sabiex tipparteċipa fil-EULEX KOSOVO abbażi tal-eżenzjoni mill-ispiża komuni,it-twettiq b’suċċess tal-proċess ta’ Ġenerazzjoni ta’ Forza u r-rakkomandazzjoni mill-Kmandant tal-Operazzjoni Ċivili tal-UE u l-Kumitat għal Aspetti Ċivili ta’ Maniġġar ta’ Kriżijiet sabiex jaqblu dwar il-parteċipazzjoni tar-Repubblika tal-Kroazja fl-EULEX KOSOVO,id-deċiżjoni tar-Repubblika tal-Kroazja tat- 2 ta’ Lulju 2008 sabiex tipparteċipa fl-EULEX KOSOVO.id-deċiżjoni tal-Kumitat Politiku u ta’ Sigurtà fl- 4 ta’ Lulju 2008 dwar l-aċċettazzjoni tal-kontribut tar-Repubblika tal-Kroazja fl-EULEX KOSOVO,FTIEHMU KIF ĠEJ:Artikolu 1Parteċipazzjoni fl-operazzjoni1. Ir-Repubblika tal-Kroazja għandha tassoċja ruħha mal-Azzjoni Konġunta 2008/124/PESK tal- 4 ta’ Frar 2008 dwar Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO u ma’ kwalunkwe Azzjoni Konġunta jew Deċiżjoni li permezz tagħhom il-Kunsill tal-Unjoni Ewropea jiddeċiedi li jestendi l-EULEX KOSOVO, skond id-dispożizzjonijiet ta’ dan il-Ftehim u kwalunkwe arranġament implimentattiv meħtieġ.2. Il-kontribut tar-Repubblika tal-Kroazja lill-EULEX KOSOVO hu mingħajr preġudizzju għall-awtonomija tat-teħid ta’ deċiżjonijiet tal-Unjoni Ewropea.3. Ir-Repubblika tal-Kroazja għandha tiżgura li l-personal tagħha li jipparteċipa fl-EULEX KOSOVO jwettaq il-missjoni tiegħu f’konformità ma’- l-Azzjoni Konġunta 2008/124/PESK u l-emendi sussegwenti possibbli;- il-Pjan ta’ Operazzjoni;- miżuri implimentattivi.4. Il-personal sekondat lill-EULEX KOSOVO mir-Repubblika tal-Kroazja għandu jwettaq id-doveri tiegħu u jġib ruħu biss bil-ħsieb tal-interess tal-EULEX KOSOVO.5. Ir-Repubblika tal-Kroazja għandha tinforma fiż-żmien debitu lill-Kmandant tal-Operazzjoni Ċivili u lill-Kap tal-Missjoni tal-EULEX KOSOVO (minn hawn ‘il quddiem Kap tal-Missjoni) bi kwalunkwe bidla fil-kontribut tagħha lill-EULEX KOSOVO.6. Il-personal issekondat lill-EULEX KOSOVO għandu jagħmel eżami mediku, jitlaqqam u għandu jiġi ċċertifikat medikament b’saħħtu għax-xogħol minn awtoritá kompetenti tar-Repubblika tal-Kroazja. Il-personal issekondat lill-EULEX KOSOVO għandu jipproduċi kopja ta’ din iċ-ċertifikazzjoni.Artikolu 2Status tal-persunal1. L-istatus tal-personal ikkontribwit lill-EULEX KOSOVO mir-Repubblika tal-Kroazja għandu jkun irregolat mid-dispożizzjonijiet tal-istatus tal-missjoni f’konformità mat-termini tal-Artikolu 10(1) tal-Azzjoni Konġunta 2008/124/PESK.2. Mingħajr preġudizzju għad-dispożizzjonijiet dwar l-istatus tal-missjoni msemmi fil-paragrafu 1 ta’ dan l-Artikolu, ir-Repubblika tal-Kroazja għandha teżerċita ġurisdizzjoni fuq il-personal tagħha li jkun qed jipparteċipa fl-EULEX KOSOVO.3. Ir-Repubblika tal-Kroazja għandha tkun responsabbli sabiex twieġeb kwalunkwe pretensjoni, minn jew li tikkonċerna kwalunkwe membru tal-personal tagħha, marbuta mal-parteċipazzjoni fl-EULEX KOSOVO. Ir-Repubblika tal-Kroazja għandha tkun responsabbli li tressaq kwalunkwe azzjoni, b’mod partikolari legali jew dixxiplinari, kontra kwalunkwe mill-personal tagħha, skond il-liġijiet u r-regolamenti tagħha.4. Ir-Repubblika tal-Kroazja taċċetta li tagħmel dikjarazzjoni fir-rigward tar-rinunzja ta’ pretensjonijiet kontra kwalunkwe Stat parteċipanti fl-EULEX KOSOVO, u li tagħmel dan meta tkun qed tiffirma dan il-Ftehim. Mudell għal tali dikjarazzjoni huwa anness ma’ dan il-Ftehim.5. L-Istati Membri tal-Unjoni Ewropea jintrabtu li jagħmlu dikjarazzjoni fir-rigward tar-rinunzja ta’ pretensjonijiet, għall-parteċipazzjoni tar-Repubblika tal-Kroazja fl-EULEX KOSOVO, u li jagħmlu dan meta jiffirmaw dan il-Ftehim. Mudell għal tali dikjarazzjoni huwa anness ma’ dan il-Ftehim.Artikolu 3Informazzjoni klassifikata1. Ir-Repubblika tal-Kroazja għandha tieħu miżuri xierqa sabiex tiżgura li l-informazzjoni kklassifikata tal-UE tkun protetta skond ir-regolamenti ta’ sigurtà tal-Kunsill tal-Unjoni Ewropea, li jinsabu fid-Deċiżjoni tal-Kunsill 2001/264/KE [2], u skond gwida oħra maħruġa minn awtoritajiet kompetenti, inkluż il-Kap tal-Missjoni.2. Id-dispożizzjonijiet tal-Ftehim bejn l-Unjoni Ewropea u r-Repubblika tal-Kroazja dwar proċeduri ta’ sigurtà għall-iskambju ta’ informazzjoni kklassifikata Iffirmat fl- 10 ta’ April 2006 [3], għandhom japplikaw fil-kuntest tal-EULEX KOSOVO.Artikolu 4Linja ta’ kmand1. Il-personal kollu li jipparteċipa fl-EULEX KOSOVO għandu jibqa’ taħt il-kmand sħiħ tal-awtoritajiet nazzjonali tiegħu.2. L-awtoritajiet nazzjonali għandhom jittrasferixxu l-kontroll operattiv lill-Kmandant tal-Operazzjonijiet Ċivili, li għandu jeżerċita kmand u kontroll fil-livell strateġiku.3. Il-Kap tal-Missjoni għandu jassumi r-responsabbiltà u jeżerċita kmand u kontroll tal-EULEX KOSOVO fil-post tal-operazzjoni.4. Il-Kap tal-Missjoni għandu jeżerċita kmand u kontroll fuq il-personal, gruppi u unitajiet tal-Istati kontribwenti kif inkarigat mill-Kmandant tal-Operazzjoni Ċivili flimkien mar-responsabbiltà amministrattiva u loġistika inkluż fuq l-assi, ir-riżorsi u l-informazzjoni għad-dispożizzjoni tal-EULEX KOSOVO.5. Ir-Repubblika tal-Kroazja għandha jkollha l-istess drittijiet u obbligi f’termini ta’ maniġġar ta’ kuljum tal-operazzjoni bħall-Istati Membri tal-Unjoni Ewropea li jieħdu sehem fl-operazzjoni, skond l-istrumenti legali msemmijin fl-Artikolu 1(1).6. Il-Kap tal-Missjoni għandu jkun responsabbli għall-kontroll dixxiplinarju fuq il-personal tal-EULEX KOSOVO. Meta jkun meħtieġ, azzjoni dixxiplinarja għandha tittieħed mill-awtorità nazzjonali kkonċernata.7. Għandu jinħatar Mexxej tal-Kontinġent Nazzjonali (minn hawn ‘il quddiem, "NCL") mir-Repubblika tal-Kroazja sabiex jirrappreżenta l-kontinġent nazzjonali tagħha fl-EULEX KOSOVO. L-NCL għandu jirrapporta lill-Kap tal-Missjoni dwar kwistjonijiet nazzjonali u għandu jkun responsabbli għad-dixxiplina ta’ kuljum tal-kontinġent.8. Id-deċiżjoni sabiex tintemm l-operazzjoni għandha tittieħed mill-Unjoni Ewropea, wara konsultazzjoni mar-Repubblika tal-Kroazja, dment li r-Repubblika tal-Kroazja tkun għadha qed tikkontribwixxi għall-EULEX KOSOVO fid-data tat-tmiem tal-operazzjoni.Artikolu 5Aspetti finanzjarji1. Ir-Repubblika tal-Kroazja għandha tassumi l-ispejjeż kollha assoċjati mal-parteċipazzjoni tagħha fl-operazzjoni minbarra l-ispejjeż li huma soġġetti għal finanzjament komuni kif stabbilit fil-baġit operattiv tal-operazzjoni.2. F’każ ta’ mewt, korriment, telf jew ħsara lill-popolazzjoni lokali jew lill-persuni ġuridiċi fejn titwettaq l-operazzjoni, ir-Repubblika tal-Kroazja għandha, meta r-responsabbiltà tagħha tkun ġiet stabbilita, tħallas kumpens skond il-kondizzjonijiet previsti fid-dispożizzjonijiet dwar l-istatus tal-missjoni, kif imsemmi fl-Artikolu 2(1).Artikolu 6Arranġamenti sabiex jiġi implimentat dan il-FtehimKwalunkwe arranġament tekniku u amministrattiv meħtieġ li jsir għall-implimentazzjoni ta’ dan il-Ftehim għandu jiġi konkluż bejn is-Segretarju Ġenerali tal-Kunsill tal-Unjoni Ewropea/Rappreżentant Għoli għall-Politika Estera u ta’ Sigurtà Komuni, u l-awtoritajiet kompetenti tar-Repubblika tal-Kroazja.Artikolu 7Non-konformitàJekk waħda mill-Partijiet tonqos milli tikkonforma mal-obbligi tagħha stabbiliti f’dan il-Ftehim, il-Parti l-oħra għandha jkollha d-dritt li ttemm dan il-Ftehim billi tagħti notifika bil-miktub minn xahar qabel permezz ta’ mezzi diplomatiċi.Artikolu 8Riżoluzzjoni ta’ disputiDisputi marbuta mal-interpretazzjoni jew l-applikazzjoni ta’ dan il-Ftehim għandhom jiġu riżolti b’mezzi diplomatiċi bejn il-Partijiet.Artikolu 9Dħul fis-seħħ1. Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin permezz ta’ mezzi diplomatiċi bit-tlestija tal-proċeduri interni meħtieġa għal dan il-għan.2. Dan il-Ftehim għandu jiġi applikat b’mod provviżorju mid-data tal-firma.3. Dan il-Ftehim għandu jibqa’ fis-seħħ sakemm idum il-kontribut tar-Repubblika tal-Kroazja lill-operazzjoni.Magħmul fi Brussell, fl- 24 ta’ Novembru 2008 f’żewġ oriġinali bl-Ingliż.Għall-Unjoni EwropeaGħar-Repubblika tal-Kroazja[1] ĠU L 42, 16.2.2008, p. 92.[2] ĠU L 101, 11.4.2001, p. 1.[3] ĠU L 116, 29.4.2006, p. 73.--------------------------------------------------ANNESSDIKJARAZZJONIJIETImsemmija fl-Artikolu 2(4) u (5)Dikjarazzjoni mill-Istati Membri tal-UE:"L-Istati Membri tal-UE fl-applikazzjoni tal-Azzjoni Konġunta tal-UE 2008/124/PESK tal- 4 ta’ Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO għandhom jagħmlu ħilithom sabiex, safejn is-sistemi legali interni tagħhom jippermettu dan, jirrinunzjaw kemm jista’ jkun għal pretensjonijiet kontra r-Repubblika tal-Kroazja għal korriment jew mewt tal-personal tagħhom, jew dannu lil, jew telf ta’, kwalunkwe assi ta’ proprjetà tagħhom u li jkunu qed jintużaw mill-EULEX KOSOVO jekk tali korriment, mewt, dannu jew telf:- kien ikkawżat minn personal mir-Repubblika tal-Kroazja fit-twettiq tad-doveri tiegħu marbutin mal-EULEX KOSOVO, ħlief f’każ ta’ negliġenza serja jew imġiba ħażina volontarja, jew- irriżulta mill-użu ta’ kwalunkwe assi proprjetà tar-Repubblika tal-Kroazja, dment li l-assi ntużaw b’konnessjoni mal-operazzjoni u ħlief f’każ ta’ negliġenza serja jew imġiba ħażina volontarja tal-personal tal-EULEX KOSOVO mir-Repubblika tal-Kroazja li jkun qed juża dawk l-assi."Dikjarazzjoni mir-Repubblika tal-Kroazja"Bħala parteċipant fil-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO, stabbilita bl-Azzjoni Konġunta tal-UE 2008/124/PESK, tal- 4 ta’ Frar 2008, ir-Repubblika tal-Kroazja ser tagħmel ħilitha sabiex, safejn is-sistema legali interna tagħha tippermetti dan, tirrinunzja kemm jista’ jkun għal pretensjonijiet kontra kwalunkwe Stat ieħor li jipparteċipa fl-EULEX KOSOVO għal korriment jew mewt tal-personal tagħha, jew dannu lil jew telf ta’ kwalunkwe assi ta’ proprjetà tagħha u li jkunu qed jintużaw mill-EULEX KOSOVO jekk tali korriment, mewt, dannu jew telf:- kien ikkawżat mill-personal fit-twettiq tad-doveri tiegħu marbutin mal-EULEX KOSOVO, ħlief f’każ ta’ negliġenza serja jew imġiba ħażina volontarja, jew- irriżulta mill-użu ta’ kwalunkwe assi proprjetà tal-Istati parteċipanti fl-EULEX KOSOVO, dment li l-assi jkunu ntużaw b’konnessjoni mal-operazzjoni u ħlief f’każ ta’ negliġenza serja jew imġiba ħażina volontarja tal-personal tal-EULEX KOSOVO li jkun qed juża dawk l-assi."--------------------------------------------------